Komission lausunto EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston direktiiviKSI matkustajien kuljetuksessa käytettäviä, kuljettajan istuimen lisäksi enemmän kuin kahdeksan istuinta käsittäviä ajoneuvoja koskevista erityissäännöksistä sekä direktiivien 70/156/ETY ja 97/27/EY muuttamisesta komission ehdotusta muuttava EY:n perustamissopimuksen 250 (2) artiklan nojalla /* KOM/2001/0217 lopull. - COD 1997/0176 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVIKSI matkustajien kuljetuksessa käytettäviä, kuljettajan istuimen lisäksi enemmän kuin kahdeksan istuinta käsittäviä ajoneuvoja koskevista erityissäännöksistä sekä direktiivien 70/156/ETY ja 97/27/EY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1. Asiakirjan taustaa Ehdotus KOM(97) 276 lopullinen - 1997/0176 (COD) esitettiin neuvostolle 17. lokakuuta 1997 EY:n perustamissopimuksen 95 artiklan mukaisesti (EYVL C 17, 20.1.1998, s. 1). Talous- ja sosiaalikomitea antoi lausuntonsa 25. helmikuuta 1998 (EYVL C 129, 27.4.1998, s. 5). Euroopan parlamentti antoi lausuntonsa ensimmäisessä käsittelyssä yhteispäätösmenettelyn puitteissa ja teki 18. marraskuuta 1998 pidetyssä täysistunnossaan 12 tarkistusta, joissa radikaalisti poistettiin tekniset liitteet (EYVL C 379, 7.12.1998, s. 80). Komissio ei pitänyt tätä lähestymistapaa hyväksyttävänä eikä siten muuttanut ehdotustaan. Neuvosto vahvisti yksimielisesti yhteisen kannan 28. syyskuuta 2000 perustamissopimuksen 251 artiklan mukaisesti (EYVL C 370, 22.12.2000, s. 1), mutta liitti siihen seitsemän lausumaa. Komissio hyväksyi yhteisen kannan. Euroopan parlamentti hyväksyi toisessa käsittelyssä 14. helmikuuta 2001 kahdeksan tarkistusta neuvoston yhteiseen kantaan. 2. Komission lausunto Euroopan parlamentin esittämistä tarkistuksista 2.1. Komission kannan yhteenveto Parlamentin toisessa käsittelyssä ehdottamista kahdeksasta tarkistuksesta kolme voidaan hyväksyä sellaisenaan ja viisi voidaan hyväksyä periaatteessa. Komissio voi hyväksyä tarkistukset 1, 7 ja 8 sellaisenaan. Tarkistukset 2, 3 ja 5, jotka koskevat matalalattian hyväksyttävää kaltevuutta linja-auton akselien kohdalla, voidaan periaatteessa hyväksyä. On tarpeen, että lattian hyväksyttävää kaltevuutta koskevalle luvalle asetetaan siirtymäaika. Siirtymäajaksi ehdotetaan viisi vuotta tämän direktiivin voimaantulosta. Tarkistuksessa 4 täsmennetään tietyt liikuntaesteisten henkilöiden luokat. Yhteisessä kannassa haluttiin antaa yleisempi määritelmä. Komissio korostaa, että on tärkeää, että tämä määritelmä on täysin yhtäläinen kansainvälisesti käytetyn (erityisesti YK:n Euroopan talouskomission käyttämän) määritelmän kanssa. Tarkistus 10, joka koskee pyörätuolin mallia, sulautettiin ennen hyväksymistä tarkistusehdotukseen 6. Siinä viitataan ISO 7193 -standardiin. Tämä tarkistus voidaan hyväksyä periaatteessa. On kuitenkin tarpeen täsmentää, että tätä viitettä on käytettävä pyörätuoliin siten, että käyttäjä on mukana. Tämän seurauksena komissio muuttaa ehdotustaan seuraavasti: * Lisätään kaksi uutta johdanto-osan kappaletta: Johdanto-osan 6 a kappale (tarkistus 1) (6 a) Liikuntaesteisten pääsyä alaluokan I ja II ajoneuvoihin helpottavien jo tehtyjen parannusten huomioon ottamiseksi olemassa olevissa ajoneuvoissa on sallittava uusiin ajoneuvoihin verrattuna jyrkempi kaltevuus tietyissä käytävän osissa. Johdanto-osan 7 a kappale (tarkistus 2) (7 a) Olisi viitattava neuvoston direktiiviin 76/756/ETY, annettu 27 päivänä heinäkuuta 1976, moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä1, sellaisena kuin se on viimeksi muutettuna komission direktiivillä 97/28/EY2, jotta tehdään ero olemassa olevien ja uusien ajoneuvojen välillä. 1 EYVL L 262, 27.9.1976, s. 1. 2 EYVL L 171, 30.6.1997, s. 1. * Lisätään uusi 2 artiklan 1 a kohta (tarkistus 3) (1 a) Edeltävä 1 kohta koskee myös aikaisemmin (ennen 1. lokakuuta 2001) direktiivin 76/756/ETY mukaisesti hyväksyttyjä alaluokan I ja II matalalattia-ajoneuvoja, joissa voidaan käyttää liitteessä I olevassa 7.7.6.3a. kohdassa määriteltyä käytävän 12,5 %:n kaltevuutta. * Korvataan liitteen I kohta 2.21 (tarkistus 4) 2.21. "Liikuntaesteisellä matkustajalla" tarkoitetaan kaikkia henkilöitä, joiden on vaikea käyttää julkisia liikennevälineitä, kuten vammaisia (aistivammaiset, kehitysvammaiset ja pyörätuolin käyttäjät mukaan lukien), raajavammaisia, pienikokoisia ihmisiä, painavien matkatavaroiden kanssa matkustavia, vanhuksia, raskaana olevia naisia, kärrylaukkua kuljettavia henkilöitä sekä pienten lapsien kanssa liikkuvia henkilöitä. * Lisätään liitteeseen I uusi 7.7.6.3a kohta (tarkistus 5) 7.7.6.3a. 12,5 prosenttia 2 artiklan 1 a kohdassa mainittujen alaluokan I tai II matalalattia-ajoneuvojen käytävän sisäosan osalta, 2 metriä kumpaankin suuntaan toisen akselin ja mahdollisen kolmannen akselin keskilinjasta, yhteensä 2 metrin pituudelta. * Korvataan liitteen III kuva 21 (tarkistus 10) Kuva korvataan kaaviolla nelipyöräisestä pyörätuolista, joka vastaa tyypiltään kansainvälistä standardia ISO 7193, siten että mitoissa otetaan huomioon pyörätuolissa istuva henkilö. * Korvataan liitteen VII kohta 3.5 (tarkistus 7) Ensisijaisesti liikuntaesteisille matkustajille tarkoitetun istuimen tai pyörätuoleille varatun tilan ja vähintään yhden sisäänkäynnin ja yhden uloskäynnin tai yhdistetyn sisään- ja uloskäynnin välisen käytävän, sisäänkäynnin tai lattia-alueen kaltevuus saa olla enintään 8 prosenttia. Kaltevat alueet on päällystettävä liukumisen estävällä pinnoitteella. * Korvataan liitteen VII kohta 3.6.2 (tarkistus 8) Ajoneuvossa on oltava vähintään yksi oviaukko, jota pyörätuolin käyttäjät voivat käyttää. Alaluokan I ajoneuvoissa on vähintään yhden pyörätuolikäyttöön tarkoitetun oven oltava käyttöovi. Pyörätuolin käyttäjille tarkoitetussa ovessa on oltava tämän liitteen 3.11.2 kohdan säännösten mukainen ajoneuvoon pääsyä helpottava laite (niiausjärjestelmä), jonka yhteydessä on oltava myös 3.11.3 kohdan määräysten mukainen laite (hissi) tai 3.11.4 kohdan määräysten mukainen laite (ramppi), ellei ajoneuvon rakenne sinänsä takaa tasaista ja turvallista pääsyä kaikille liikuntaesteisille käyttöoven kohdalla, pyörätuolin käyttäjät mukaan lukien. 3. Päätelmät Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.